
איגוד בתי המלון והתיירנים בחר ב'שלו תקשורת' כמשרד יחסי הציבור
איגוד בתי המלון והתיירנים', שהוקם לאחרונה באיגוד לשכות המסחר, ומאגד בתי מלון עצמאיים, בתי הארחה בקיבוצים והוסטלים, בחר בפנינה שלו, ממשרד 'שלו יחסי ציבור ואסטרטגיה' למתן שירותי יחסי ציבור ודוברות.

שלו שימשה בעבר, משך כ- 16 שנים, כדוברת ואשת יחסי הציבור של התאחדות המלונות בישראל. היא מכירה היטב את עולם המלונאות הישראלי, ואת האתגרים והחסמים שבפניו.

לדברי נשיא איגוד לשכות המסחר, מר אוריאל לין: "איגוד בתי המלון והתיירנים קם על מנת לייצג את  תעשיית המלונאות העצמאיים מול משרדי הממשלה השונים, מוסדות מדינה והציבור הרחב באופן הוגן ושיווני. בשנתיים האחרונות של מגיפת הקורונה נבקעו בקיעים משמעותיים, לא ניתנים לגישור, בין רשתות המלונות הגדולות בארץ, לבין השחקנים העצמאיים בענף, שחרף היותם מעסיק של אלפי עובדים, ולמרות פריסתם בכל רחבי המדינה (כולל בפריפריה), קולם הושתק על ידי הרשתות הגדולות". 

לדברי פנינה שלו: "אחרי הפסקה של מספר שנים, אני נרגשת לעסוק מחדש בדוברות וביחסי ציבור בתחום המלונאות. זוהי תקופה קשה בתעשיית המלונאות, אך העיניים נשואות קדימה לעתיד ובטוחני שיבואו ימים טובים יותר לענף".

